Både konkurrenter og en headhunter melder om stigende interesse for at søge væk fra Danske Bank. Helt naturligt, påpeger en ekspert.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

Claus Iversen, f. 1973, er finansredaktør på Finans. Claus har læst Statskundskab og Medievidenskab på Aarhus Universitet og har arbejdet som finansreporter i mange år. Han begyndte sin journalistiske karriere på Altinget.dk i 2001, hvor han som redaktør var med til at udvikle sitets fagspecifikke nyhedsbreve. Udover at have arbejdet fire år på Berlingske Tidendes Business-redaktion har Claus også prøvet kræfter med presse- og kommunikationsarbejde i såvel landbrugets brancheorganisation – det daværende Landbrugsraadet – som i Danske Bank. Han er en ivrig løber – dog ses han ikke så ofte på landevejene, som da han som ungdomsløber hentede op til flere guldmedaljer hjem.

Jette Aagaard, f. 1982, er journalist i Finans’ gravergruppe. Hun er uddannet journalist fra Syddansk Universitet og har arbejdet med erhvervsjournalistik på Børsen og Berlingske som finansreporter og politisk journalist. I 2013 fik Jette den journalistiske Timbuktu-pris på 100.000 kr. for afsløringen af, at danske pensionsselskaber og kommuner investerede millioner af kroner i statsobligationer fra korrupte regimer i Afrika. I sommeren 2014 begyndte hun i Jyllands-Postens erhvervsgravergruppe. Jette har været gymnast på højt plan og turneret med gymnastikhold på flere kontinenter. Efter et par år som efterskolelærer kan hun desuden synge for på de fleste sange i Højskolesangbogen.

Kristoffer Brahm, f. 1973, er journalist på Finans og har beskæftiget sig med erhvervsjournalistik siden 2001. Han har skrevet om privatøkonomi, lavet undersøgende journalistisk og dækker i dag finanssektoren. Har bl.a. afdækket, at myndighederne i årevis opkrævede ejendomsskatter ulovligt, hvilket førte til en tilbagebetaling på 1,2 mia. kr. til borgerne, ligesom han har afsløret, at danskere er blevet afkrævet skat af fiktive aktiegevinster, hvilket fik daværende skatteminister Kristian Jensen (V) til at ændre loven. Kristoffer er en passioneret kunstsamler og trods de senere års mange skuffelser stadig en forholdsvis passioneret tilhænger af fodboldklubben AGF.

Medarbejdere begynder at orientere sig mod udgangen i Danske Bank, som efter hvidvaskskandalen i Estland befinder sig i et midlertidigt ledelsesvakuum.

»Jeg er blevet kontaktet af mange dygtige ansatte - også seniorfolk i Danske Bank - der gerne vil væk. Tidligere var det nærmest umuligt at lokke sådanne folk fra Danske Bank,« siger en headhunter.

Siden 1. oktober 2018 har Jesper Nielsen været midlertidig topchef, efter at hvidvaskskandalen fældede forgængeren, Thomas Borgen, og Finanstilsynet ikke ville godkende bankens kandidat til at tage over, Jacob Aarup-Andersen.



»Tidligere var det svært overhovedet at komme til at drikke en kop kaffe med dygtige medarbejdere i Danske Bank. Nu siger de straks ja tak til en snak om fremtiden. Det er generelt nemmere at flytte folk fra organisationer i krise,« siger en kilde fra en konkurrerende bank.

Det er ifølge en ekspert naturligt.

»Danske Bank bliver ramt af et samspil mellem et vakuum på ledelsesposten, hvor der sidder en midlertidig topchef, og reaktionerne på den voldsomme krise, som hvidvaskskandalen har ført banken og dens medarbejdere ind i. Medarbejderne står på mål, når en virksomhed ikke opfører sig ordentligt, og det er naturligt, at medarbejderne overvejer, om deres fremtid ligger i Danske Bank,« siger Winni Johansen, professor i krisehåndtering ved Aarhus Universitet.

Ifølge hende er et af de værste krisetegn for en virksomhed, når ansatte begynder at sive.

»Det er typisk de bedste folk, der går først, for det er dem, der har overskuddet til at søge væk, og så er man som organisation i voldsomme problemer,« siger Winni Johansen.

SEB hapsede i december fire Danske Bank-ansatte, som skal styrke storbankens aktieteam. I januar annoncerede direktøren for Danske Banks afdeling for de mest formuende kunder - Private Banking Elite - sit stop.

Danske Bank er særligt opmærksom på risikoen for, at dygtige medarbejdere forlader banken i den nuværende situation, oplyser HR-direktør Henriette Fenger Ellekrog.

»Jeg ved ikke, hvem folk drikker kaffe med, men vi følger det her tæt, og vi kan ikke konstatere nogen talentflugt eller særlig høj afgang af medarbejdere eller ledere,« siger hun.